**PASVALIO PETRO VILEIŠIO GIMNAZIJOS 2024 METŲ PAŽAGOS ATASKAITA**

2024 m. gimnazija veiklą organizavo vadovaudamasi 2023-2025 metų strateginiu planu ir 2024 metų veiklos planu, įgyvendindama tris strateginius tikslus:

**Tobulinant ugdymo procesą įgyvendinamos TŪM programos ir Erasmus plius projekto veiklos, didinant mokinių motyvaciją ir skatinant kūrybiškumą.**

REZULTATAI. 2023-2024 mokslo metų veiklą apie 75% mokinių ir 80% mokytojų įvertino kaip gerus ir puikius. Apie 64% mokinių įsitikinę, kad ugdymo organizavimas atitinka jų gebėjimus ir tenkina lūkesčius. Tai patvirtina VBE rezultatai: anglų kalbos, matematikos, biologijos, chemijos, fizikos, geografijos, istorijos, informacinių technologijų egzaminus išlaikiusiųjų vidurkis aukštesnis už Lietuvos vidurkį. 8,14 proc. palyginus su 2023 metais padidėjo įgijusių vidurinį išsilavinimą abiturientų skaičius. PUPP lietuvių kalbos ir matematikos rezultatų vidurkis taip pat aukštesnis nei Lietuvos. Džiugina mokinių pasiekimai įvairiose dalykinėse olimpiadose ir konkursuose. Mokytojai ir mokiniai pažymėjo sėkmingą 3-ų gimnazijos klasių tarpinių patikrinimų organizavimą. Prasmingai ugdomas mokinių finansinio raštingumo kompetencijos.

UGDYMOSI IR MOKINIŲ PATIRTYS. Mokytojai, dalyvavę fenomenais grįsto ugdymo (FGU) programoje, įvaldė FGU metodiką, kuri puikiai dera su atnaujintomis ugdymo programomis ir yra vertinga priemonė kompetencijų ugdymui. Dauguma minėjo, kad metodika padėjo geriau pažinti savo mokinius ir skatinti jų kūrybingumą. Kaip vertingiausios metodikos dalys buvo išskirtos probleminių klausimų kėlimo ir refleksijos praktikos - visuose projektuose šie aspektai buvo puikiai išpildyti. Mokiniai savo refleksijose džiaugėsi galimybėmis dirbti komandoje, prisiimti atsakomybę už mokymosi procesą, ugdyti kūrybiškumą ir aktyviomis mokymosi veiklomis. Šios patirtys patvirtina, kad fenomenais grįstas ugdymas ne tik skatina mokinių motyvaciją, bet ir stiprina prasmės jausmą mokymo(si) procese. Naujų patirčių mokiniai įgijo TŪM programoje organizuotose kūrybingumo, lyderystės ir patirtinėse stovyklose, įgyvendindami STEAM projektus bei atlikdami fizikos laboratorinius darbus. Vyko mokinių matematinių gebėjimų ir įgūdžių stiprinimas, įgyvendinant TŪM projekto veiklas, bei prof. R. Kanapėno fizikos konkursas. Vis aktyviau mokiniai įsitraukia į Erasmus plius veiklų įgyvendinimą, teigdami, kad dalyvavimas mainų programose skatina juos geriau mokytis ir tobulėti (64,3 proc. dalyvių), ugdo jų savarankiškumą ir bendradarbiavimą (78,6 proc. dalyvių). Dirbdami komandomis mokiniai rengia pristatymus, rašo straipsnius, kuria video, dalinasi patirtimis su kitais mokiniais.

UGDYMOSI APLINKA. Tobulinant ugdymo procesą naujai diegiama EDUKA platforma, kiekvienam mokiniui ir mokytojui sudarytos galimybės naudotis Eduka skaitmeniniais ištekliais. Karjeros ugdymo tobulinimui visuose koncentruose išbandyta „Spotyself“ skaitmeninė platforma. Pagal galimybes atnaujinami kabinetai: matematikos ir lietuvių kalbos bei biologijos kabinetai aprūpinti išmaniosiomis lentomis. TŪM programos ribose įrengta skaitymo erdvė, atnaujinta gamtos mokslų erdvė ir priemonės, kas leido gamtos mokslų mokytojams atlikti daugiau demonstracinių ir laboratorinių darbų, įkurta moderni ir motyvuojanti Menininkų erdvė. Mokinių pageidavimu praplėsta poilsio erdvė.

LYDERYSTĖ IR VADYBA. Gimnazijoje išrinktos savivaldos: Gimnazijos, Mokytojų, Tėvų, Mokinių tarybos. Tobulinant ugdymo procesą ir siekiant efektyviau likviduoti ugdymo spragas visiems mokytojams skirtos konsultacijų valandos. 99 proc. mokytojų, įgyvendindami STEAM ir FGU veiklas vedė atviras pamokas / veiklas, kurių pagrindinis tikslas yra mokinių motyvacijos skatinimas. Suorganizuota Padėkos šventė gabių abiturientų šeimoms. Mokinių motyvacijos skatinimo sistema papildyta Gimnazijos tarybos iniciatyva – apdovanoti didžiausią asmeninę pažangą per mokslo metus padariusius 2-4 klasių mokinius. Atsižvelgus į mokinių poreikius koreguotas ugdymo planas (mokytis pusmečiais, ne trimestrais), koreguota Pasiekimų vertinimo tvarka. Pradėjo dirbti mokinio padėjėja, paskirta psichologo asistentė.

Siekiant sudaryti palankias ir patrauklias sąlygas mokinių savanorystės raiškai pasirašytos bendradarbiavimo sutartys su Pasvalio Socialinių paslaugų centru, Pasvalio Lėvens pagrindine mokykla, Pasvalio Svalios progimnazija, Pasvalio lopšeliais - darželiais „Eglutė“, „Liepaitė“, „Žilvitis“.

**Efektyvus gimnazijos valdymas.**

REZULTATAI. 1-2 gimnazijos klasių koncentre siekiant geresnių mokymosi rezultatų šalia lietuvių kalbos ir literatūros bei matematikos dalykų įvestas srautinis gamtos mokslų mokymas. Bendruomenės nariai įtraukiami į 2024 metų gimnazijos veiklos planavimą (veiklos plano ir ugdymo plano rengimą: sudarytos planų rengimo darbo grupės, kurioms pasiūlymus teikia mokytojų metodinės grupės, Mokinių taryba). Tikslinių grupių pasitarimuose dalyvauja vidutiniškai 90 proc. narių. 2023-2024 mokslo metų pabaigoje visi mokytojai susitikimuose su gimnazijos administracija reflektavo ir įsivertino savo veiklą, teikė pasiūlymus gimnazijos veiklos tobulinimui. Tėvai diskusijose patenkinti tvarkinga mokykla, gera ir motyvuojančia aplinka, kad tvarka mokykloje griežta, bet teisinga, kad jų vaikai gimnazijose jaučiasi saugūs ir noriai eina.

Siekiant efektyvesnės tvarkos pamokose ir atsižvelgiant į mokytojų pageidavimus, gimnazijos tarybos parama organizuotai įsigytos mobiliųjų telefonų laikymo dėžutės kabinetams.

UGDYMOSI IR MOKINIŲ PATIRTYS. Visi 1-ų klasių mokiniai, pasirinkę jiems aktualias temas, vadovaujami mokytojų, vykdė STEAM, o visi 2-3-ų klasių mokiniai, išbandydami fenomenais grįsto ugdymo metodiką, vykdė projektinę veiklą. 2024 metais padidėjo neformaliųjų užsiėmimų skaičius ir 8,52 proc. juos lankančių mokinių (2023-2024 m. m. 50,2 proc., 2024-2025 m. m. – 58,72 proc.). Daugelio grupių mokiniai dalyvauja gimnazijos renginiuose, akcijose, įvairiuose konkursuose, parodose, varžybose, stovyklose, su įvairiais kolektyvais gimnazijos mokiniai dalyvavo jubiliejinėje Lietuvos dainų šventėje. Aktyviai veikia Mokinių taryba: organizuoti demokratiški pirmininko rinkimai, parengtas ir įgyvendintas projektas „Menas sujungia“, organizuotos diskusijos su gimnazijos administracija, diskusija su Metodine taryba apie projektinių darbų 3-je klasėje organizavimą ir vertinimą, dėl Ugdymo plano koregavimo. 2024 metais mokinių iniciatyva gimnazijos uniforma papildyta marškinėlių pasirinkimu, paskutinis mėnesio penktadienis paskelbtas diena be uniformos, įsigyta spintelių mokiniams, organizuota akcija papildomam higienos gerinimui (nupirkta 2 rankų džiovintuvai ir vienkartinio popieriaus). Vykdomas tęstinis VDU ŽŪA, ,Pasvalio ekperimentinės inžinerijos, gamtos mokslų, verslumo klasės” projektas.

UGDYMOSI APLINKA. Įgyvendinta 100 proc. TŪM plane numatytų erdvių įrengimo darbų: įrengta Menininkų erdvė, skaitymo zonos, atnaujinta 110 auditorija. Įsigyti 8 interaktyvūs ekranai, 10 kompiuterių, mokymo priemonių, vadovėlių.

LYDERYSTĖ IR VADYBA. Optimizuota gimnazijos valdymo sistema, organizacijos struktūra atitinka 2024 m. finansinius išteklius, TŪM programos ribose organizuota lyderystės stovykla mokiniams, kurioje mokiniai stiprino bendradarbiavimo, kūrybingumo, atsakomybės, pasitikėjimo savimi, iniciatyvumo, požiūrio į klaidas įgūdžius, tobulino komandinio darbo, konfliktų sprendimo ir lyderystės kompetencijas. Lyderystės kompetencijas stiprino gimnazijos vadovai ir mokytojai lyderystės stovykloje bei pasidalintosios lyderystės ilgalaikiuose mokymuose. Gimnazijos komanda parengė paraišką projektui „Visos dienos mokykla“.

**Bendradarbiavimo kultūros stiprinimas**

REZULTATAI. 2024 metais atnaujintos Vidaus darbo tvarkos taisyklės, svarstytos iš naujo ir koreguotos Mokymosi sutartys. Vyksta nuolatiniai Mokinių tarybos, mokytojų, metodinių grupių, tikslinių komandų ir gimnazijos administracijos susitikimai aktualiais klausimais. Atnaujinta ir pagal naujai priimtus teisės aktus koreguojama gimnazijos darbo apmokėjimo sistema. Įdiegta mokytojų asmeninio darbo krūvio ir asmeninės refleksijos sistema. Naudojama bendras gimnazijos el. paštas *pasvaliogimnazija.lt.*

Įkurtas Menininkų klubas vienija ir buria bendraminčius, generuoja idėjas. Tai leidžia pasiekti geresnių rezultatų organizuojant įvairius renginius, stiprinti ryšius tarp dalyvių bei kultūrinį identitetą bei kompetencijas. TŪM programos ribose parengtos ir pradedamos įgyvendinti įvairios edukacinės programos kitų mokyklų mokiniams, kas ypač suaktyvino mokyklų tinklaveiką bei artimesnį bendradarbiavimą. Visų rajono mokyklų mokiniai bent 1 kartą lankėsi gimnazijoje gamtos mokslų patyriminei veiklai. Vykdant TŪM programą įvyko vaikų pažinimo kompetencijų mokymai tėvams, mokytojams. Mokymų poveikio analizėje tėvai teigia, kad įgyta patirtis sustiprino tėvų ir vaikų santykius, padėjo sprendžiant kylančias bendravimo, mokymosi motyvacijos problemas. Tėvai diskusijoje pažymėjo, kad laiku pateikiama informacija, kad noriai bendradarbiaujama, operatyviai sprendžiamos aktualios problemos, aktyvus mokinių įtraukimas ir skatinimas veiklose.

UGDYMOSI IR MOKINIŲ PATIRTYS. 2024 metais aktyviai vyko visos suplanuotos Erasmus plius projekto veiklos, 30 mokinių dalyvavo mokinių mainų programose, 5 mokytojai vyko darbo stebėjimo, 4 – į tobulinimosi kursus. Gimnazijoje lankėsi mokytojai iš Danijos, Prancūzijos, Vengrijos, stebėjo atviras pamokas ir patys vedė, dalyvavo renginiuose, diskusijose su mokytojais. Dvi savaites pas mus mokėsi moksleivis iš Prancūzijos. Vyksta nuolatinis ir aktyvus bendradarbiavimas ne tik su mūsų rajono (tinklaveika) mokyklomis, bet Kėdainių, Pakruojo, Biržų, Molėtų gimnazijomis. Edukacinių ir kultūrinių veiklų stiprinimui pasirašyta trišalė bendradarbiavimo sutartis su Biržų „Saulės“, Pakruojo „Atžalyno“ gimnazijomis. Aktyviai bendradarbiaujama su socialiniais partneriais, pirmiausia, Pasvalio krašto muziejumi ir Mariaus Katiliškio viešąja biblioteka (edukacinės programos, renginiai, susitikimai). Palaikomi glaudūs ryšiai su kolegomis iš Latvijos Valmieros 2-os vidurinės mokyklos ir Estijos Tartu Annelinnos gimnazijos (atstovų susitikimas bendroms veikloms aptarti ir planuoti, esame projektų partneriai, mokytojai su Valmieros 2-os vidurinės mokyklos mokytojais dalinosi patirtimi, abiejų mokyklų mokinių komandos dalyvavo matematikos konkurse prof. B. Grigelionio taurei laimėti). Tęsiamas glaudus bendradarbiavimas su aukštosiomis mokyklomis (VU, VILNIUSTECH, VDU, ISM). Tęsiamas bendradarbiavimas su VŠĮ „Verslo ir sveikatingumo centru (VESK). 2024 m. mokiniai mokosi picų kepėjų, sušių gaminimo ir barmenų profesinių modulių. Kryptingam ir sistemingam karjeros ugdymui labai padeda bendravimas su buvusiais gimnazijos mokiniais, alumnų lankymasis gimnazijoje, susitikimai su gimnazistais. Bendradarbiavimui su alumnais ieškoma vis naujų ir įvairių formų. Mokiniai labai gerai vertina tradicines Karjeros dienas ir kitus susitikimus su buvusiais gimnazistais, įvairių profesijų atstovais.

Į gimnazijos formalaus ir neformalaus ugdymo turinį integruojamos nuoseklios prevencinės programos. Kryptingai ir nuosekliai prevencines veiklas vykdo klasių vadovai, socialinė pedagogė, mokinio padėjėja, psichologo asistentė, visuomenės sveikatos specialistė, Vaiko gerovės komisija, mokyklos administracija. Čia aktyviai veikia mokinių savivalda, Vileišiečių organizacija, kurios inicijuoja įvairaus pobūdžio prevencines veiklas: renginius, akcijas. Antrus metus gimnazijoje vykdomas tęstinis projektas „Padėk sau ir kitiems“, kurio tikslas – įvairių veiklų, planingų ir sistemingų priemonių pagalba stiprinti mokinio asmenybės ir aplinkos apsauginius veiksnius bei mažinti rizikos veiksnius, su kuriais gali susidurti mokiniai.

UGDYMOSI APLINKA. Gimnazijoje veikla grindžiama strateginiame plane patvirtintomis vertybėmis: atsakingumas, bendradarbiavimas, įsiklausymas ir pagarba. Apie 95 proc. mokytojų ir 91 proc. mokinių akcentuoja, kad gimnazijoje yra labai svarbus pagarbus elgesys su visais bendruomenės nariais. Ugdant atsakingumą, kaip nurodė dauguma mokinių ir mokytojų, stengiamasi laikytis susitarimų, laiku atlikti darbus ir užduotis, ieškoma įvairių būdų spręsti mokymo(si) problemas. Išlieka gana aukštas mokytojų pasitikėjimas kolegomis (90 proc. mokytojų), mokinių pasitikėjimas mokytojais (apie 63 proc.) ir klasės vadovais (apie 80 proc. mokinių), tėvų pasitikėjimas mokyklos vadovais (90 proc. tėvų) ir mokytojais (apie 82 proc.).

LYDERYSTĖ IR VADYBA. 68,9 proc. mokytojų gimnazijos vidaus komunikaciją įvertino gerai ir labai gerai. Net 44,8 proc. mokytojų pastebėjo, kad 2024 metais vidaus komunikacija pagerėjo. Įsivertindami savo veiklą mokytojai geba pripažinti savo klaidas (90 proc.), priimti kolegų pasiūlymus ir patarimus, argumentus (95 proc.), dalinasi patirtimis (85 proc.), pastebi ir supranta mokinių jausmus, nuotaikas ir geba tinkamai reaguoti, užjausti, padėti (95 proc.). Mokytojai labai gerai vertina darbo stebėjimo ir kvalifikacijos tobulinimo išvykas (Prancūzija, Danija, Graikija) Erasmus plius projekto ribose. Dalindamiesi patirtimi jie akcentuoja organizacinę patirtį planuojant pamokas ir įvairias ugdomąsias veiklas; lyderystės ugdymą, kai iššūkiai skatina tobulėti ir prisiimti atsakomybę; bendradarbiavimą su mokiniais ir kolegomis, kai mokymas grindžiamas vietiniu kontekstu ir lokacija; tvarkos ir taisyklių laikymosi kultūrą (Danija, Prancūzija); tėvų ir bendruomenės įsitraukimą. Po šių išvykų mokytojai su kolegomis dalinosi įspūdžiais, diskutavo apie mūsų gimnazijos galimybes diegti inovacijas, vedė atviras ir integruotas pamokas.

Mokinių patirtis organizuojant renginius, dalyvavimas patyriminėse, kūrybinėse stovyklose, įvairių projektų veiklose, aktyvus dalyvavimas gimnazijos savivaldoje prisideda prie mokinių asmeninio augimo, pasitikėjimo savo jėgomis, ugdo kūrybinius, organizacinius ir vadybinius gebėjimus, įkvepia prasmingai veiklai, kartu skatina atsakomybę už savo mokymąsi ir pažangą, atsakomybę už bendruomenę ir kitus žmones.

TŪM ir Erasmus plius veiklų vykdymas paveikiai skatina bendradarbiavimą, komandinį darbą ir nuolatinį komunikavimą siekiant bendrų tikslų, diegiant inovacijas, dalinantis patirtimis.